Skare betogers verwag by Dros-verdagte se borgtogverhoor | Maroela Media
'n Groot menigte betogers word Dinsdag om 09:00 by die Pretoriase landdroshof verwag waar die vermeende verkragter van 'n 7-jarige meisie om borgtog sal aansoek doen.
"Ons verwag mense sal in groot getalle na die hof opruk," het Pinkie Numa, woordvoerder van die ANC-vroueliga in Johannesburg, Maandag by navraag aan Maroela Media gesê.
Die vermeende verkragter het die sewejarige glo van die speelplek in die Dros in Silverton, Pretoria, na die vrouetoilette gevolg en van daar na die manstoilette gedwing, waar hy haar na bewering verkrag het. Foto: Facebook
Sy sê hulle beplan nie om busse te reël om mense Dinsdagoggend hof toe te bring nie omdat dit nog net die verdagte se borgtogaansoek is. "Maar namate die saak vorder, sal ons ons pogings verskerp."
Black First Land First (BLF) se adjunkpresident, Thabi Myeni, beskryf die beweerde verkragting as "'n misdaad teen die menswaardigheid van 'n onskuldige kind en daarbenewens teen alle swart kinders".
Die organisasie wil by Dros daarop aandring dat hulle skadevergoeding aan die slagoffer se gesin betaal en die restaurant sluit. Hulle sal ook betoog en "alles in ons vermoë doen om te verseker ware geregtigheid seëvier".
Die ANC-vroueliga se Johannesburgse streeksekretaris, Sheshile Nkwanyana, het in 'n verklaring die tak se "afgryse" oor die beweerde verkragting uitgespreek. "Boonop het die vermeende verkragter [na bewering] die ma met 'n belt aangerand toe sy in die toilette op hom afgekom het."
"Vroue en kinders moet die reg gegun word om vrylik rond te gaan sonder die vrees dat hulle bekruip, mishandel, verkrag of aangerand sal word deur mans soos dié monster," sê sy.
Nicholas Gongolo Munyai, woordvoerder van die ANC-jeugliga in Gauteng, sê hulle sal hul lede in groot getalle mobiliseer om hof toe kom en daarop aandring dat die vermeende verkragter borgtog geweier word.
"Die ANCYL glo die enigste logiese optrede teen dié onsinnige, brutale en genadelose verkragter … is om hom 'n lewenslange vonnis op te lê."
Spioenasiebewerings teen Guptas amptelik ondersoek
As daar maar net soveel aandag was aan ALLE VERKRAGTINGS!! Mens sal begin dink hierdie man is die enigste verkragter op die planeet!!
Hierdie mens het nou 'n kind en haar familie vernietig asook sy eie familie.
Hoop nie hy kom ooit uit die tronk uit nie want hy is 'n gevaar vir die mensdom.
'n Mens kan akkuraat bepaal wat die ras van die slagoffer en beskuldigde is deur bloot te kyk na wie opruk om te betoog. As die rasse omgeruil was, sou daar 'n ander groep na die hof opgeruk het. Tog is die misdaad dieselfde en net so erg in beide gevalle. Interessant.
Nog 'n Waarheid
Die idiotiese blf en ander partye is so lief om die dinges uit die hoender uit te ruk Daar het nou net 'n verslaggewer borgtog van R 2000 gekry vir die verkragting van 'n 7/8 jarige. Waarom was die idiote nie daar nie? Omdat die man dalk 'n man van kleur was? Ek glo enige verkragter moet lewenslank kry omdat hulle 'n dogterjie se lewe lewenslank verwoes het – maar die politieke partye moet dan by elke verkragtingsaak ook teenwoordig wees. Waar alle kinders in plakkerkampe verkrag word en waarvan ons nie hoor nie – moet die politieke partye ook… Lees meer »
Kan jy glo nou wil hulle he die Dros miet sluit. Nog mense wat hulle werk verloor. Die daad wat daar gepleeg het word veroordeel en dit is reg so. Stem ook dat die kind en familie bygestaan word met beraading, maar om die plek te wil sluit is uiters belaglik. My vraag is net as so iets byvn groot winkel sentrum sou gebeur, gaan hulle dan ook aandring dat die sentrum moet sluit. Geen logika hier nie.